**LĒMUMS**

Liepājā

|  |  |
| --- | --- |
| 2023. gada 20. jūlijā | Nr.249/8  (prot. Nr.8, 15.§) |

Par zemesgabalu Tirgus ielā un

Baznīcas ielā 7 zemes nomas

līgumu nosacījumu izmaiņām

2022. gada 28. septembrī un 2022. gada 30. septembrī starp Liepājas valstspilsētas pašvaldību un akciju sabiedrību “Latvenergo” (turpmāk arī – Sabiedrība) tika noslēgti zemes nomas līgumi par zemesgabalu Tirgus ielā un Baznīcas ielā 7 daļu nomu elektrouzlādi nodrošinošu uzlādes staciju izbūvei. Sabiedrība norāda, ka elektrouzlādes staciju ierīkošanai plāno piesaistīt “Eiropas Savienības Atveseļošanas un noturības mehānisma” (turpmāk – ANM) finansējumu pieslēguma izbūvei. Pēc zemes nomas līgumu noslēgšanas Sabiedrība iesniedza pieteikumus akciju sabiedrībai “Sadales tīkls” ANM atbalsta programmai. 2022. gada 17. oktobrī un 2022. gada 9. novembrī no akciju sabiedrības “Sadales tīkls” saņemti pozitīvi sākotnējie vērtējumi par abiem projektiem Liepājā. Šobrīd procesā iepirkuma procedūras izsludināšana pieslēguma projektēšanai/izbūvei. Balstoties uz piedalīšanos ANM programmā, projektēšanas gaitā bija nepieciešams veikt izmaiņas darba uzdevumā un saskaņot pieslēguma vietu ar akciju sabiedrību “Sadales tīkls”, kas esot noticis līdz pat 2023. gada aprīlim. Līdz ar ko, projektēšanas darbi tika pabeigti tikai šī gada maijā, un projekti jūnijā iesniegti Liepājas pilsētas pašvaldības iestādē “Liepājas pilsētas būvvalde”. Sabiedrība lūdz piekrist, ka tiek pagarināti dokumentācijas iesniegšanas termiņi un elektrouzlādes staciju nodošanas ekspluatācijā termiņi uz 6 mēnešiem.

Pamatojoties uz Pašvaldību likuma 73. panta ceturto daļu, izskatot akciju sabiedrības “Latvenergo” 2023. gada 13. jūnija vēstuli Nr.01VD00-13.1/885 “Par zemes nomas līgumiem”, Liepājas valstspilsētas pašvaldības Nekustamo īpašumu jautājumu konsultatīvās komisijas 2023. gada 19. jūnija priekšlikumu (sēdes protokols Nr.12) un Liepājas valstspilsētas pašvaldības domes pastāvīgās Pilsētas attīstības komitejas 2023. gada 13. jūlija lēmumu (sēdes protokols Nr.7), Liepājas valstspilsētas pašvaldības dome **nolemj:**

1. Piekrist zemes nomas līgumos noteikto būvniecības ieceres dokumentu iesniegšanas un elektrouzlādes staciju ekspluatācijā nodošanas termiņu pagarināšanai un lēmumā minēto zemes nomas līgumu turpināšanai, kopējā nomas līgumu termiņā, ieskaitot faktiskās nomas attiecības par laiku no 2023. gada 29. marta līdz vienošanām par līgumu grozījumu parakstīšanas dienai, ar akciju sabiedrību “Latvenergo” (reģistrācijas Nr.40203320998; juridiskā adrese: Pulkveža Brieža iela 12, Rīga) par zemesgabala Tirgus ielā (kadastra apzīmējums 1700 021 0275) daļas 10 kv.m platībā un zemesgabala Baznīcas ielā 7 (kadastra apzīmējums 1700 033 0069) daļas 10 kv.m platībā nomu četru automašīnu vienlaicīgu elektrouzlādi nodrošinošu uzlādes staciju izbūvei.

2. Uzdot Liepājas pilsētas pašvaldības iestādei “Nekustamā īpašuma pārvalde” izdarīt grozījumus:

2.1. zemes nomas līgumā, kas 2022. gada 28. septembrī noslēgts starp Liepājas valstspilsētas pašvaldību un akciju sabiedrību “Latvenergo”, par zemesgabala Tirgus ielā (kadastra apzīmējums 1700 021 0275) daļas 10 kv.m platībā nomu un izteikt līguma 6.1.7. un 6.1.8. apakšpunktu šādā redakcijā:

“6.1.7. ne vēlāk kā līdz 2023. gada 30. septembrim, iesniegt Liepājas pilsētas pašvaldības iestādē “Liepājas pilsētas būvvalde” (turpmāk tekstā – Būvvalde) Būvniecības informācijas sistēmā atbilstošu būvniecības ieceres dokumentāciju;

6.1.8. ne vēlāk kā līdz 2024. gada 31. martam nodot ekspluatācijā četru automašīnu vienlaicīgu elektrouzlādi nodrošinošu staciju izbūvi (divas elektrouzlādes stacijas ar jaudu ne mazāk kā 22 kW un divas – ar jaudu ne mazāk kā 50 kW).”;

2.2. zemes nomas līgumā, kas 2022. gada 30. septembrī noslēgts starp Liepājas valstspilsētas pašvaldību un akciju sabiedrību “Latvenergo”, par zemesgabala Baznīcas ielā 7 (kadastra apzīmējums 1700 033 0069) daļas 10 kv.m platībā nomu un izteikt līguma 6.1.7.un 6.1.8. apakšpunktu šādā redakcijā:

“6.1.7. ne vēlāk kā līdz 2023. gada 30. septembrim, iesniegt Liepājas pilsētas pašvaldības iestādē “Liepājas pilsētas būvvalde” (turpmāk tekstā – Būvvalde) Būvniecības informācijas sistēmā atbilstošu būvniecības ieceres dokumentāciju;

6.1.8. ne vēlāk kā līdz 2024. gada 31. martam nodot ekspluatācijā četru automašīnu vienlaicīgu elektrouzlādi nodrošinošu staciju izbūvi ar jaudu ne mazāk kā 22 kW.”

3. Pilnvarot Liepājas pilsētas pašvaldības iestādes “Nekustamā īpašuma pārvalde” vadītāju parakstīt zemes nomas līgumu grozījumus, kā arī bez atsevišķa Liepājas valstspilsētas pašvaldības domes lēmuma parakstīt vienošanos par zemes nomas līguma izbeigšanu, ja nomnieks vienpusēji atkāpjas no līguma.

4. Liepājas valstspilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Nekustamā īpašuma pārvaldei, nomniekam | |